  Виталий Пронин 12-тӥ инвожое, Шор площадьын Удмуртилэн Тӧроез «Мынам Удмуртие» туспуктэмъёсын адӟытонлы йылпумъянъёс лэсьтӥз. "Удмурт дунне" газетысь туспуктылӥсьмы Максим Егоров "Гурт улон" номинациын 3-тӥ инты басьтӥз. Ӟечкыласькомы!Вожвылъяськонэ пыриськыны мылкыд кариз 1 но ӝыны сюрслэсь ятыр адями, жюри дорозь 10 сюрслэсь ятыр туспуктэм вуиз. Котькудаз - мусо дормы, Удмуртимы, шаерысьтымы городъёс, гуртъёс, ужась калык...Александр Бречалов сцена вылэ сӥё-дано ӧтиз туспуктылӥсез, Удмуртилэн командаысьтыз Гульназ Гырдымоваез. Ӵапак со дырзэ, кужымзэ жалятэк, та акциез радъянэн выриз, котыраз туспуктылонэн тунсыкъяськисьёсты бичаз. Соослы луыса, Удмуртиен тодматскизы Россиысь кӧня ке сюрс адямиос.Конкурсын вормисьёс синпель кузьымъёс но фин-угор калыкъёслэн пӧрамъёссылы сӥзем 5-тӥ калыккуспо «Быг-быг» фестивале мыныны сертификатъёс басьтӥзы. Теги: удмуртдунне  